Συντεταγμένες: 38°21′N 21°22′E﻿ / ﻿38.350°N 21.367°E﻿ / 38.350; 21.367

Η **Λιμνοθάλασσα του Μεσολογγίου** είναι λιμνοθάλασσα, μία από τις μεγαλύτερες της Ελλάδας, η οποία αποτελεί ξέβαθο της θάλασσας από τις προσχώσεις του Αχελώου και του Ευήνου

Γεωγραφία
---------

Πρόκειται για παραθαλάσσια λίμνη, προ του Μεσολογγίου, με θαλάσσιο νερό που εκτείνεται από την Άκρα Μπαμπακούλα, παρά τις εκβολές του Ευήνου, μέχρι τους πρόποδες του όρους Κατσιλάρη και τις εκβολές του Αχελώου προς το Ιόνιο Πέλαγος, και σε βάθος μέχρι του ιχθυοτροφείου Παλιοπόταμος. Χωρίζεται από την ανοικτή θάλασσα του Πατραϊκού Κόλπου από ένα παράκτιο διάζωμα, ύψους μέχρι 80 εκατοστά από τη μέση στάθμη της θάλασσας, που δημιούργησαν οι προσχώσεις των ποταμών Ευήνου και Αχελώου. Έχει μέγιστο μήκος περίπου 27.300 μέτρα και μέγιστο πλάτος 14.800 μέτρα. 

Το μεγαλύτερο βάθος της λιμνοθάλασσας αυτής φτάνει τα 5-6 μ. αλλά το μεγαλύτερο μέρος της έχει βάθος που δεν ξεπερνάει το μισό μέτρο. Κοντά στις ακτές το βάθος φτάνει το 0,1 του μέτρου και γι' αυτό είναι πρόσφορος τόπος για αλυκές. Περίφημο είναι το αβγοτάραχό της που βγαίνει από τον θηλυκό κέφαλο που λέγεται μπάφα.

Περιγραφή
---------

Ηλιοβασίλεμα στη λιμνοθάλασσα
Ο Στράβωνας την ονόμαζε *Κυνία λίμνη*.

Το 1930 ξεκίνησαν τα πρώτα έργα εκβάθυνσης με βυθοκόρους όπου ανοίχθηκε δίαυλος από την ανοικτή θάλασσα μεταξύ Τουρλίδας και Βασιλάδι μήκους 6 χιλιομέτρων, πλάτους 50 μέτρων και μέσου βάθους περίπου 6.15 μέτρα (από κατώτατη ρηχία). Ο δίαυλος αυτός καταλήγει στη κυρίως λεκάνη που σχηματίζει το κυρίως εμπορικό λιμάνι και την πριν από μερικά χρόνια κατασκευασθείσα Μαρίνα Μεσολογγίου που παρουσιάζει ρομβοειδές σχήμα με μήκος πλευράς 300 μέτρα και βάθος που κυμαίνεται απο 5.80 μετρα εως και 9.35 μέτρα. Εντός της λιμνοθάλασσας υφίστανται οκτώ ιστορικές νησίδες οι περισσότερες των οποίων αναφέρονται στην ιστορία της πολιορκίας του Μεσολογγίου κατά την Ελληνική Επανάσταση του 1821 όπου αναδείχθηκαν τόποι ηρωισμών. Αυτές είναι, (κατ΄ αλφαβητική σειρά): το Βασιλάδι, η Θολή, η Κλείσοβα, το Κόμμα, η Μαρμαρού (δεν υφισταται πλεον), η Πλώσταινα (δεν υφίσταται πλέον ως ιχθυοτροφείο), ο Προκοπάνιστος και ο Σχοινιάς, προ των οποίων λαμβάνουν αντίστοιχα ονομασίες τα παρακείμενα επιμέρους ιχθυοτροφεία.

Η λιμνοθάλασσα προστατεύεται από την γνωστή συνθήκη RAMSAR και αποτελεί περιβαλλοντικό πάρκο και οικοσύστημα.

Πελάδες στη λιμνοθάλασσα

Βιβλιογραφία
------------

* Παλιούρας, Αθανάσιος, επιμ. (2009). *Λιμνοθάλασσα Μεσολογγίου-Αιτωλικού. Διαδρομή στο χρόνο, στο χώρο, στο λόγο, στις τέχνες*. Πάτρα: ΥΠΕΧΩΔΕ - Φορέας Διαχείρισης Λιμνοθάλασσας Αιτωλικού Μεσολογγίου. ISBN 978-960-89724-1-4.
* (Αγγλικά) Tsounis, G.· Frugis, S. (1986). *The Mesolonghi avifauna*. Biologia Gallo-hellenica. **12**. σελ. 473-484.
* Τσούνης, Λάμπρος (6 Μαρτίου 2017). «Στη θαλασσολίμνη τη ρηχιά τη μεγάλη». *greenapple.gr*.

Εξωτερικοί σύνδεσμοι
--------------------

* Στη θάλασσα εκεί τη ρηχή και την ήμερη (Αρχείο ντοκιμαντέρ της ΕΡΤ)
* Η ζωή στη λιμνοθάλασσα (Αρχείο ντοκιμαντέρ της ΕΡΤ)
* Iστοσελίδα Φορέα Διαχείρισης Λιμνοθάλασσας Μεσολογγίου-Ακαρνανικών Ορέων. fdlmes.gr. Ανακτήθηκε: 19/03/2015.
* Φάρος Αγίου Σώστη. faroi.com. Ανακτήθηκε: 14/02/2011.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Λιμνοθάλασσες της Ελλάδας |
| --- |
|  |
| Αιτωλοακαρνανίας | 
* Αιτωλικού
* Άκτιου
* Γουρουνοπούλες
* Θολή
* Κατάφουρκο
* Κλείσοβα
* Κοκκάλα
* Λιμένι Βόνιτσας (Μυρτάρι)
* Μεσολογγίου
* Μικρή Σαλτίνη
* Μπούκα
* Παλαιοπόταμος
* Πεταλάς-Σούπη
* Πόρτο
* Προκοπάνιστος
* Ρούγα
* Σαλτίνη (Μεγάλη Σαλτίνη)
* Σκαντζόχοιρου
* Χαλίκι
 |
|  |
| Άρτας | 
* Αγίου Γεωργίου
* Άγριλος
* Αυλερή
* Βούβαλος
* Κόφτρα-Παλιομπούκα
* Κωνσταντία
* Λογαρού
* Μαρτινί
* Πλαματερό
* Πλατανάκι
* Ροδιά
* Σακολέτσι
* Τσουκαλιό
 |
|  |
| Αχαΐας | 
* Αλυκή Αιγίου
* Πάπα (Αράξου)
* Πρόκοπος
 |
|  |
| Έβρου | 
* Δράνα
* Λακί
* Παλούκια
 |
|  |
| Ηλείας | 
* Κοτύχι
 |
|  |
| Θεσσαλονίκης | 
* Αγγελοχωρίου
* Επανομής (Τσαΐρη)
 |
|  |
| Καβάλας | 
* Αγιάσματος
* Βάσσοβας
* Ερατεινού
* Κεραμωτής
* Κοκάλας
* Μοναστηρακίου
* Νέστου
* Χαϊδευτού
 |
|  |
| Κέρκυρας | 
* Αντινιώτη
* Κορισσίων
* Λευκίμμης
* Χαλκιόπουλου
 |
|  |
| Κεφαλλονιάς | 
* Κούταβος
 |
|  |
| Λήμνου | 
* Αλυκή Λήμνου
* Χορταρόλιμνη
 |
|  |
| Μεσσηνίας | 
* Γιάλοβα (Νταλιάνι)
* Διβάρι Πύλου
 |
|  |
| Μήλου | 
* Ριβάρι
 |
|  |
| Ξάνθης | 
* Βιστωνίδα
* Λάφρα
* Λαφρούδα
* Μαγγάνων
 |
|  |
| Πρέβεζας | 
* Βαθύ (Γκαβογιάννη)
* Μάζωμα
* Πογωνίτσα
* Τσοπέλι
* Ψαθάκι
 |
|  |
| Ροδόπης | 
* Αλυκής
* Έλος
* Καρατζά
* Ξηρολίμνη
* Πόρτο Λάγος
* Πτελέα
 |
|  |
| Φθιώτιδας | 
* Αταλάντης
 |
|  |
| Φωκίδας | 
* Παραθάλασσος
 |
|  |
| Χανίων | 
* Μπάλου
 |

 |